«Өмет» (Уфа)

«Өмет» — Башкортстанда яшьләр өчен татар телендә нәшер ителүче гәзит. Сишәмбе, шимбә көннәрендә чыгарыла.

Беренче саны 1991 елның 12 июлендә дөнья күрә башлый. Гәзит тиз вакыт эчендә укучылар арасында популярлык яулап, республиканың мәгълүмат киңлегендә үзенә лаеклы урынны били. Гәзит җәмгыятьнең рухи үсешенә, әдәбият, мәдәният, тарих һәм этнографиядә милли традицияләрне күтәрүгә һәм татар телен үстерүгә зур өлеш кертә. Шулар белән бергә сәясәтне, икътисадны да киң яктырта. 2001 елда баш мөхәррир булып Рәдис Ногманов килә (Россия Федерациясенең атказанган журналисты, 2025Дарья Субботина.  Владимир Путин яҡташтарыбыҙҙы дәүләт наградалары менән билдәләне. Башинформ, 25.04.2025).

«Өмет»нең «Сихәт», «Чаткылар», «Сезнең өчен», «Мин яшь» дигән кушымталары бар. Тормышның мөһим проблемаларын яктырткан бик күп рубрикалар яшәп килә. Мәсәлән, «Шәхес янында», « Күңелемдәген  ачып салам», «Сер итеп кенә», «Гаилә учагы», «Ни өчен шулай?», «Билгеле билгесез дөнья», «Кулланучылар почмагы», «Алло, «Өмет» тыңлый», «Өмет»кә соравым бар», «Ерактагы якын кардәшләр», «Өмет» табибы» һ.б.

2012 елда «Өмет» республикада икенче тиражлы басма – аны 30 меңнән артык гаилә алдыра. 2012 елда Татарстанда, Саха-Якутиядә, Иркутскида, Ырынбурда, Удмуртиядә, Ульяновскида утызга якын укучылары барлыкка килде.
 Искәрмәләр 

 Сылтамалар 
 Редакция турында (иске сайт)
 Без кабызган учак яктысы 

Төркем:Татарча гәҗитләр
Төркем:Башкортстан гәҗитләре
Төркем:Уфа матбугаты